**MIESTNE DANE A POPLATKY –ROK 2021**

Obec Budkovce ako správca daní a  poplatkov oznamuje občanom obce , že pre rok 2021 nastali zmeny v poplatku za TKO , vo výške daní a poplatkov zmeny nenastali a  ani v termínoch na uplatnenie úľavy , ani v termínoch splatnosti . Od 01. 12. 2012 je účinná novela zákona o miestnych daniach. Od 01.01.2013 platí jedno spoločné priznanie k  dani z nehnuteľnosti, k dani za psa, k dani za predajné automaty a k dani za nevýherné hracie prístroje.

**1.,Daň z nehnuteľnosti**

**Do 31.01.2021 je povinný podať priznanie k dani z nehnuteľnosti:** !-daňovník, ktorý sa stal vlastníkom nehnuteľnosti/pozemok, stavba, byt, nebytový priestor v bytovom dome / v roku 2020, **!**- daňovník, u ktorého zaniklo vlastníctvo k nehnuteľnostiam v roku 2020 , **!**  daňovník , u ktorého nastali zmeny vo výmere pozemkov, stavieb, bytov, nebytových priestorov v  roku 2020, **!** – daňovník, u ktorého došlo k zmene využitia stavieb, bytov, nebytových priestorov v roku 2020, **!**- daňovník u ktorého v roku 2020 nadobudlo právoplatnosť stavebné povolenie alebo kolaudačné rozhodnutie k stavbám, bytom a nebytovým priestorom v bytovom dome. **Daňovníci u ktorých nenastali žiadne zmeny, priznanie nepodávajú.**

**2.,Daň za psa: Priznanie k  dani za psa pre rok 2021, podáva vlastník psa do 31.01.2021: !** pri vzniku daňovej povinnosti, najneskôr do 30 dní odo dňa, kedy pes dosiahol vek 6 mesiacov, **!**- pri zániku daňovej povinnosti , najneskôr do 30 dní odo dňa , kedy daňovník prestal byť vlastníkom psa. **Ak nenastali zmeny oproti roku 2020, daňové priznanie nepodáva . Daň z  nehnuteľnosti , daň za psa, správca daní Obec Budkovce vyrubí na rok 2021 jedným rozhodnutím na celé zdaňovacie obdobie.** V rozhodnutí za každý druh miestnej dane bude uvedená : výška vyrubenej dane , termín splatnosti , variabilný symbol / pri platbách bankovým prevodom/.

**3., Komunálny odpad**

**!!!!! UPOZORŇUJEME OBČANOV** , že termín na uplatnenie úľavy z  poplatku za komunálny odpad pre rok 2021 je do **31. 01. 2021** . **POPLATOK ZA TKO v r. 2021 je 0,030€ / osoba / deň.**  Každý žiadateľ o úľavu doručí svoju žiadosť na Obecný úrad do 31.01.2021 a to **KAŽDÝ ROK , HOCI ŽIADOSŤ DÁVAL AJ ROK PREDTÝM!! Doniesť kópie dokladov na uplatnenie úľavy, aby sa mohli priložiť k  žiadosti !!!** Po zaplatení poplatku za vývoz TKO na rok 2021 dostanete ,, **NÁLEPKU´´**, ktorú je potrebné nalepiť na svoju kuka nádobu .Od 01. 07. 2021 bude firma FÚRA vyvážať iba **nádoby označené NÁLEPKOU 2021 !!!!**  Do 30. 06. 2021 sa vyvážajú všetky nádoby na ktorých je nalepená **NÁLEPKA 2020 .**  Vrecia na separovaný odpad a  vrecia na TKO dostanete po zaplatení poplatku na OcÚ v  Budkovciach . **TERMÍN SPLATNOSTI DANE Z  NEHNUTEĽNOSTI, DANE ZA PSA A  POPLATKU ZA VÝVOZ TKO JE DO 15 DNÍ ODO DŇA PRÁVOPLATNOSTI ROZHODNUTIA. Termín na zaplatenie cintorínskeho poplatku je do 31.03.2021.**